cyanic-selkie/wikianc huggingface dataset:
פרשת דיר יאסין
פרשת דיר יאסין (הידועה גם בשם טבח דיר יאסין או קרב דיר יאסין, בהתאם לדעות שונות על האירוע) הוא השם שניתן לכיבוש הכפר הערבי דיר יאסין, ממערב לירושלים, במסגרת המערכה על ירושלים במלחמת העצמאות. הכפר נכבש ב-9 באפריל 1948 על ידי לוחמי האצ"ל והלח"י לאחר קרב קשה. במהלך ההשתלטות על הכפר נהרגו, לפי הערכות שונות, בין 81 ל-120 מתושביו, בהם זקנים, נשים וילדים. רוב האזרחים הבלתי מעורבים שנהרגו – נהרגו כתוצאה מכניסה לבתים תוך ירי והטלת רימוני יד, ומפיצוץ חלק מבתי הכפר על יושביהם.
דיר יאסין
יהודה לפידות, לוחם אצ"ל ומי שהיה סגן מפקד המבצע לכיבוש הכפר, מערער על הסברה כי היחסים בין תושבי דיר יאסין לשכניהם היהודים היו שלווים ערב ההתקפה על הכפר. הוא טוען שהיו מספר התנגשויות בין תושבי דיר יאסין לתושבי גבעת שאול, ובנוסף, שוחות נחפרו מסביב לכפר, כוחות ערבים בלתי סדירים הוצבו בו וכ-100 אנשים חמושים הגנו עליו. לפידות אף טען כי תגבורת של לוחמים ערבים שכללה אנשי כנופיות ומתנדבים עיראקיים זרמה אל שדה הקרב בקסטל דרך הכפר, וכי מוכתר הכפר נפגש בחשאי עם איש הקשר של הש"י, והודיע לו שאין לו שליטה על הכנופיות שנכנסו לכפר, וכי ההבטחה שדיר-יאסין לא יהיה מעורב בלחימה בין היהודים לערבים אינה עוד בתוקף. לדברי איתמר רדאי הסבר זה לוקה בחסר משום שדיר יאסין אינה נמצאת על אם הדרך מחברון לקסטל. למעשה, הכפר שכן בקצה דרך ללא מוצא במרחק של למעלה מקילומטר בקו אווירי מכביש ירושלים–תל אביב ורק שבילים הרריים הובילו במורד התלול לעבר הכביש, שהיה מחוץ לטווח הנשק הקל שהיה בידי תושבי הכפר. ואולם מחקר שנערך באוניברסיטת ביר זית מאשר כי אנשי דיר-יאסין השתתפו בפעולות אלימות נגד מטרות יהודיות, וכן בקרב על הקסטל. בכניסות לכפר נחפרו תעלות מגן ולמעלה מ-100 גברים אומנו וצוידו ברובים ובמקלעים.
התכנון והתדרוך לפני הקרב
לטענת ההיסטוריון בני מוריס, בפגישות שנערכו לצורך תכנון הקרב הוחלט כי יש לגרש את תושבי הכפר לאחר שזה ייכבש. יהודה לפידות טען שאנשי הלח"י הציעו להרוג את כל תושבי הכפר שלא יברחו, על מנת לעורר אימה ולפגוע במורל של ערביי הארץ, אולם פיקוד האצ"ל דחה את ההצעה.
עדויות לגבי הרג נשים וילדים
חיילי הגדנ"ע, בהם יאיר צבן, נשלחו לקבור את גופות ההרוגים. לדברי צבן, רוב הגופות היו של נשים וזקנים. צבן העיד גם כי ראה תושבים שנורו בעורפם, ושלל את טענותיהם של חלק ממשתתפי הפעולה, לפיהן ההרוגים נפגעו בחילופי האש.
באופן דומה סתר יצחק לוי את הטענה שחלק מהאזרחים נפגעו באש המגינים הערבים של הכפר. לדברי יואב גלבר, רימונים שזרקו לוחמים יהודים אל תוך חדרים, מתוך חשש שנמצאים בהם לוחמים ערביים, הובילו לפגיעה באזרחים, שנותרו בבתיהם. לדעתו, בתנאים בהם התנהלה מלחמת האזרחים בראשית מלחמת העצמאות ההבחנה בין לוחמים לאזרחים הייתה קשה, וכל גבר צעיר נחשב ללוחם פוטנציאלי. בנוסף, בניגוד לכיבוש רוב הכפרים במלחמה, הלחימה בדיר יאסין התנהלה בנוכחות אוכלוסייה אזרחית, שלא נמלטה לפני תחילת ההתקפה על הכפר.
התייחסויות לתוצאות הקרב
ההיסטוריון מאיר פעיל, איש הפלמ"ח, טען בדו"ח שכתב למפקד מחוז ירושלים דוד שאלתיאל, כי הגיע לכפר הכבוש בשעה 16:00. במאמר משנת 1972 לעיתון "ידיעות אחרונות" כתב: "בכל מלחמת העצמאות לא היה מעשה אחד שהגיע לממדי הזוועה של דיר-יאסין", ודרש ממנהיגי האצ"ל להתנצל עליו. בריאיון מאוחר יותר סיפר פעיל כי נשלח "כמפקד בהגנה, בשביל לבדוק את יכולותיהם של האצ"ל והלח"י... היינו מעט לפני מלחמת העצמאות, ובהגנה ביקשו לדעת האם באצ"ל יודעים להילחם". "מה שגיליתי שם", אומר פעיל, "הוא שהם לא יודעים דבר בלוחמת שדה. גרוע מזאת, ראיתי שהם יודעים לטבוח ולרצוח... הם כועסים עלי שאמרתי את הדברים, שיכעסו קודם על עצמם".
הוויכוח על הכינוי "טבח"
מספר חוקרים סוברים שאין להגדיר את פעולת דיר יאסין כ"טבח". יהודה לפידות, איש האצ"ל וממפקדי הפעולה, טען כי כל הקורבנות הערבים, שמספרם לא עלה על 100, נהרגו תוך כדי קרב, וכי לא היו מעשי אונס והשחתת גופות. בעניין זה הוא מסתמך על קביעתם של רופאי הסוכנות היהודית ועל ראיונות עם ניצולי הכפר שהכחישו נמרצות מעשים של אונס והתעללות בגופות. הניצולים העידו לטענתו כי זו הייתה תעמולה שקרית של חוסיין אל-ח'אלידי, מזכיר הוועד הערבי העליון, שנאמרה כדי לדרבן את צבאות ערב לפלוש לארץ ישראל. לפי עדותו של לפידות, אנשי האצ"ל לא היו מאומנים בלחימה סדירה ובלוחמה בשטח בנוי, ופיקוד הארגון היה בלתי מקצועי מבחינה צבאית (בכך הוא מצטרף לחוות דעתו של פעיל).
בזלת
מבנה הבזלת
השימוש במצפן עלול להיות בעייתי כשנמצאים בשדה שבו סלעי בזלת, משום שהבזלת מכילה את המינרל מגנטיט המשפיע על השדה המגנטי של המצפן. בנוסף יש בגולן סלעי בזלת שהשדה שלהם שונה מהשדה המגנטי של כדור הארץ. תופעה זו נגרמת בשל פליאומגנטיזם (מגנטיזם קדום), המראה סטייה בשדה המגנטי עד כדי היפוך מוחלט של 180 מעלות לעומת השדה המגנטי של כדור הארץ. בהיסטוריה הגאולוגית של כדור הארץ ידועים היפוכים מגנטיים רבים. בנקודת הפליאומגנטיזם נמצא סלע בזלת, ולגביו קיימת טענה כי סטייה של סלע מסוים זה נובעת לא מפליאומגנטיזם אלא מפגיעת ברק בזמן התמצקותו, אשר בעטיה נגרם שינוי בשדה המגנטי של הסלע. טענה אחרת היא כי התקררות איטית של בזלת הנמצאת בתנועה מאפשר התמצקות של הסלע בכיוון מגנטי מסוים ואחר כך נמשכת תנועה של הסלע בזרם הלבה המזיז אותו ומשנה את כיוונו. טענות אלה מתייחסות לסלעים בודדים ולא לשכבות נרחבות של בזלת המתאפיינות בסטייה מגנטית אחידה.
תפוצת הבזלת
משטחי בזלת מצויים בארץ בגליל המזרחי (חלק מן הבתים בטבריה ובסביבתה בנויים מאבני בזלת), במכתש רמון, בכרמל וברמת הגולן, שעוצבה על ידי פעילות געשית רבה ולכן מרובים בה סלעי הבזלת.
החדש של עומרי גורדון
קישורים חיצוניים
ביקורות:
מנחם שמואלי (ממשי)
מנחם שמואלי (גם מנחם שמואליביץ', מנחם שמואלביץ, שם לידה: מנחם מנדל סומילוביץ) (1879 – כ"ז באייר, ה'תרע"א, 25 במאי 1911), הידוע בשם העט והכינוי ממש"י (או ממשי) ובקיצורים מ. שמואלי ומ. מ. שמואלי, היה חלוץ העלייה השנייה, חבר בקומונת הסתתים, פעיל ציוני, מסאי, הוגה דעות ופועל בחוות כנרת. היה כתב של עיתון הפועל הצעיר ופעיל למען זכויות הפועלים וזכויות הנשים. הגה את רעיון חוות העלמות. קברו הוא הראשון בבית הקברות של כנרת, ולזכרו ניטעה חורשת האקליפטוס בכנרת. כינויו ממשי נגזר מצירוף האותיות הראשונות והאחרונות של שמו העברי, מנחם שמואלי.
"שאלת הפועלת הגלילית" וחוות העלמות
באותו מאמר, הגה ממש"י את רעיון ההקמה של חוות העלמות, שהוקמה חודשים אחדים אחרי פרסום המאמר.
תאגיד התעשייה האווירית של סין
תאגיד התעשייה האווירית של סין (במנדרינית: 中国航空工业集团公司, פין-יין: Zhōngguó hángkōng gōngyè jítuán; ידוע בראשי תיבות כ-AVIC משמו באנגלית: Aviation Industry Corporation of China) הוא קונגלומרט סיני בבעלות המדינה לתעופה, חלל ומערכות הגנה. החברה מדורגת במקום 159 ברשימת Fortune Global 500 והיא מונה מעל 100 חברות בת, 27 חברות רשומות וכ-500,000 עובדים ברחבי העולם.
פיצול
תאגיד התעשייה האווירית של סין היה קונסורציום סיני של יצרני מטוסים. ב-1 ביולי 1999, קונסורציום זה חולק לחברת התעשייה האווירית הסינית 1 וחברת התעשייה האווירית של סין 2.
נבחרת סרביה בכדורסל עד גיל 20
הנבחרת היא המצליחה ביותר בתולדות אליפויות אירופה לנבחרות עתודה, עם חמש זכיות (אחת כרפובליקה הפדרלית של יוגוסלביה, אחת כסרביה ומונטנגרו ושלוש כסרביה). הנבחרת זכתה גם בשלוש מדליות ארד.
מיסים כגנבה
בפילוסופיה פוליטית, מיסים כגנבה הוא מושג המבטא תפיסה הנפוצה בכמה פילוסופיות פוליטיות, ולפיה הממשל מפר את זכות הקניין (גנבה) של הפרטים בכפייה לתשלום מסים. אנרכו קפיטליסטים, אובייקטיביסטים ואף מינארכיסטים מסוימים רואים את המיסוי כעבירה של הממשל על עקרון האי-תוקפנות.
ערכת פיתוח תוכנה
SDK עשוי להכיל רישיון שהופך אותו למתאים לבניית תוכנה המפותחת תחת רישיון תואם. לדוגמה, SDK קניינית לרוב לא תתאים לפיתוח תוכנה חופשית, ואילו SDK-GPL המכילה את הרישיון הציבורי הכללי של גנו לא תתאים לפיתוח תוכנה קניינית. לעומת זאת, SDK-LGPL תחת הרישיון הציבורי הכללי המוקטן של גנו בדרך כלל תתאים לפיתוח כזה.
מהנדס תוכנה בדרך כלל מקבל SDK ממפתחי מערכת היעד. לעיתים קרובות ניתן להוריד את ה-SDK ישירות דרך האינטרנט. ערכות רבות ניתנות בחינם על מנת לעודד מפתחים להשתמש במערכת או בשפה מסוימת, באופן שמשמש ככלי שיווק או כחלק ממודל עסקי המבוסס על מידע. לדוגמה, חברה המפתחת ערכת פיתוח תוכנה להוספת יכולות מיקום לאפליקציות, יכולה להציע את הערכה בחינם תמורת אישור מפתח האפליקציה לעשות שימוש במידע הנאסף (מיקום המשתמשים).
מאי ספדיה
מאי ספדיה (נולדה ב-8 במאי 1995) היא זמרת-יוצרת, מלחינה, מוזיקאית ומפיקה מוזיקלית ישראלית.
ביוגרפיה
בין השנים 2018–2020 הוזמנה ספדיה להופיע באירוע האגרוף "הבלאטור" השנתי בהיכל מנורה מבטחים. בשנת 2018 הוציאה את סינגל הבכורה שלה "Goodbye My Love" מתוך פרויקט בינלאומי. הסינגל נכנס לפלייליסט גלגלצ והושמע בתחנות פופולריות בלונדון.
בינואר 2023, נחשף כי ספדיה היא חלק מכותבי השיר "Unicorn" של נועה קירל, שייצג את ישראל באירוויזיון 2023 ובתחרות עצמה הגיע למקום השלישי. בתחילת פברואר של אותה השנה, שירה "הלוואי ולא תהיה לך אף אחת", שפורסם לראשונה בנובמבר 2022, הגיע לעשירייה הפותחת במצעד הרשמי של גלגלצ. ב-12 במרץ הוציאה את הסינגל "אינסטינקטים של רחוב". ב-28 במאי הוציאה את הסינגל "לא צריכה כלום". ב-6 באוגוסט הוציאה את הסינגל "אם הייתי גבר".
קארנוטים
הקארנוטים לא מיהרו להתמזג באימפריה הרומית ושמרו על מידה רבה של אוטונומיה. מיזוגם במרחב האימפריאלי הושלם רק במאה ה-3.
הרברט זוננפלד
תקופת השלטון הנאצי
עם זאת, צילומיו של זוננפלד היו חד צדדיים באופיים, מכיוון שהעיתונים היהודיים שעבורם סיפק זוננפלד תמונות ניסו - באופן טבעי - לעודד את קוראיהם בתקופה זו, כך שנושא בידודם והפרדתם של היהודים ב בלט פחות בצילומיו, והודגשו הצדדים החיוביים של הקיום היהודי בגרמניה בתקופה זו. על כן, צילומיו - שהיו תיעודיים באופיים - נשאו לעיתים קרובות אופי הסברתי.
אפל מיוזיק
סקירה
שירות ה-Connect שירות בה האמנים משתפים את המעריצים בקטעי וידאו, מילים והופעות.
תאגיד המטוסים המאוחד
חברות בת
תאגיד המטוסים המאוחד משלב את יצרניות המטוסים הבאות:
בית התה של ירח אוגוסט
תקציר העלילה
הקולונל פורדי, המאמץ את הערכים האמריקאים של דמוקרטיה וקפיטליזם ואת הצורך להנחלתם המהירה על העם היפני, שולח את הקצין הצעיר פיסבי לכפר טוביקי על מנת ללמד את "האנשים האלה דמוקרטיה גם אם נצטרך לירות בהם אחד אחד". פיסבי מגיע לכפר, נוטל את סאקיני כמתורגמן ועורך בכפר בחירות דמוקרטיות למשרות ממשל מקומיות ו"לליגת הנשים הדמוקרטית" הוא אף מתחיל לארגן מיד בניית בית ספר מקומי וחוקר אחר אפשרויות עשיית הון. כל תפיסה של הקצין, הבטוח בצדקת בדמוקרטיה והתרבות המערבית, נתקלת בקיר של תרבות מקומית הרואה את הדברים באופן שונה ומורכב.
אד אסטרה
עלילת הסרט
לאחר שיצאו לטיסה מסחרית לירח, רוי ופריט, מלווים על ידי אנשי צבא אמריקאים לבסיס פיקוד החלל (SpaceCom) שנמצא באזור מלחמה שנוי במחלוקת בצד הרחוק של הירח. בדרך, הם מותקפים על ידי שודדי ים, הרוצחים את מלוויהם ופוצעים את פריט קשה. עם הגעתו לבסיס, נכנס פריט, כאשר הוא נלחם על חייו, לטיפול נמרץ. רוי עובר לחללית "קפיוס", לכיוון מאדים. החללית מקבלת אות מצוקה מתחנת חלל מחקר ביו-רפואי נורווגי. קפטן טאנר מפסיק את "קפיוס" לחקור למרות מחאותיו של רוי. רוי וטאנר עושים את דרכם לתחנה. הוא נראה נטוש והשניים מתפצלים, אך רוי עד מהרה מבחין בקוף הנמלט תוקף את טאנר שנפצע קשה. הקוף תוקף גם את רוי כשמבחין בנוכחותו, אך רוי מצליח להרוג אותו. למרות ניסיונותיו של רוי להציל את טאנר, הוא מת מפצעיו ונערך טקס קצר בו גופתו של טאנר מושלכת לחלל. שוב, רוי מגלה מעט רגש למותו של טאנר, אך בהערכה פסיכולוגית הוא מודה שהוא חווה זעם ונזכר באביו שהביע את זעמו שלו.
רוי מעתיק נתונים שנאספו על ידי צוות פרויקט לימה ומשכנע את קליפורד ללוות אותו חזרה לכדור הארץ. הוא מחמש את המטען הגרעיני שנועד להשמיד את "פרויקט לימה", והם מטפסים על המבנה החיצוני של התחנה כדי לחזור לקפיוס כשלפתע קליפורד משגר אותם לחלל באמצעות מנועי הדחף הרקטי שלו. רוי נאחז בו וקליפורד מתחנן בפניו שישחרר אותו למותו הודאי; רוי עושה זאת באי רצון וצופה באביו מתרחק לחלל. הוא מניע את עצמו חזרה לקפיאוס באמצעות מנועי הדחף שלו. הוא מיישב ליד כיסא הקברניט, ומתכנן מסלול שיוביל אותו חזרה ארצה בעזרת גל ההלם מהפיצוץ הגרעיני בתחנה. התחנה מושמדת.
אי פוליפל
משמעות השם פוליפל (Pollepel) היא "מצקת מעץ" בשפה ההולנדית בגלל צורתו של האי אשר דומה לכף של מצקת. אך הארגון המתחזק את האי כיום סובר שהשם הוא על שמה של בחורה בשם פולי פל אשר נהגה לטייל באי לעיתים תכופות.
יחיא עיאש
תכנון פיגועי התאבדות
בשנת 1992 החל עיאש בתכנונם של פיגועי התאבדות בתוך שטחי ישראל. המידע הראשוני לגבי מעורבותו של עיאש בתכנון פיגועי טרור התקבל בקרב גורמי ביטחון בישראל לאחר שב-22 בנובמבר 1992 נלכדה מכונית תופת ברמת אפעל לאחר מרדף משטרתי. שניים משלושת הנוסעים ברכב נלכדו תוך מספר שעות. התברר כי הם חברים בגדודי עז א-דין אל-קסאם, ובחקירה התגלתה זהותו של עיאש כמתכנן הפיגועים הראשי של החמאס. ב-16 באפריל 1993 בוצע הפיגוע בצומת מחולה, פיגוע ההתאבדות הראשון של מחבלים פלסטיניים נגד מטרה ישראלית. שנה מאוחר יותר, ב-6 באפריל 1994, עלה בידו לתכנן פיגוע ראוותני ביום ה-40 לטבח מערת המכפלה - פיגוע מכונית התופת בעפולה גבה את חייהם של שמונה ישראלים. שבוע מאוחר יותר יצא לפועל פיגוע קטלני נוסף, פרי תכנונו של עיאש. מחבל מתאבד התפוצץ באוטובוס בתחנה המרכזית בחדרה ביום הזיכרון לחללי מערכות ישראל, 13 באפריל 1994. חמישה ישראלים נרצחו בפיגוע.
חיסולו
בתחילת ינואר 1996 אישר ראש ממשלת ישראל שמעון פרס לחסל אותו. יחיא עיאש חוסל ב-5 בינואר 1996 בבית לאהיא שברצועת עזה, באמצעות טלפון סלולרי, מסוג מוטורולה אלפא, אותו החזיק כשהתפוצץ. ישראל לא אישרה באופן רשמי את מעורבותה בהריגתו של עיאש, עם זאת ידועים פרטים על ההתנקשות. בנוסף התראיינו אנשי שב"כ בנושא לאחר עשור וסיפקו פרטים אודות הפעולה.
מעריכים כי השב"כ הצליח להשתיל מטען חבלה זעיר בתוך טלפון סלולרי שנמסר לכמאל חמד, בעל הבית של עיאש. כמאל חמד, שהיה בעבר מודיע של השב"כ, העביר את הטלפון לעיאש מבלי לדעת שהטלפון ממולכד, ובהוראת השב"כ ניתק את הטלפון הרגיל בדירה. בעל הבית סבר שמטרת הפעולה לצותת לשיחות הטלפון של "המהנדס". בעת שיחה עם אביו זוהה קולו של עיאש על ידי השב"כ שאכן צותת לשיחה והפצצה הופעלה. יחיא עיאש מת במקום.
אילון זרמון
פרסום
ב-1987, במהלך חופשת השיחרור, הוציא זרמון יחד עם העיתונאי מוטי בסוק חוברת על בית"ר ירושלים. החוברת חולקה בחינם ומומנה ממכירת שטחי פרסום. הוא עבר להתגורר בתל אביב וב-1990 הקים את "זרמון פרסום ושיווק", שנכלל ברשימת עשרים משרדי הפרסום הגדולים בישראל על פי הדירוג של חברת יפעת ב-1997. בין לקוחותיו אז היו פוקס, סיטרואן, מפעל הפיס, מלון הנסיכה אילת, אפריקה ישראל ולגו.
הייטק
בשנת 2009 הקים ביחד עם היזם שי ענבר את חברת הסטרט-אפ Minteye, שמתמחה בפרסום באמצעות CAPTCHA. אחר-כך פיתחה החברה מוצר בשם skip&role, טכנולוגיה שמאפשרת לדלג על פרסומת וידאו באמצעות חשיפה לבאנר. בשנת 2011 גייס זרמון את מייסד וואלה! גדי הדר לשמש כמנכ"ל החברה. ב-2013 חתמה החברה על הסכם שיתוף פעולה עם AOL. בבעלות זרמון חברה בשם וידיקונס, שמתמחה באומטיקונים, סמלים למכשירי סלולר ולווידאו. בבעלותו חברה נוספת בשם Mayadana, שמשמשת ברוקר במפגש בין הקונה למוכר במערכת הפרסום האינטרנטית.
אבנעזר הווארד
תולדות חייו
בשנת 1876 חזר לאנגליה, שם מצא עבודה ב"חברת הנסרד" (Hansard) לתמלול דיוני הפרלמנט וועדותיו, ובה עבד כל חייו. הווארד נחשף בעבודתו בפרלמנט לדיונים וויכוחים בנושאי רפורמות חברתיות, מה שתרם לגיבוש רעיונותיו התכנוניים מאוחר יותר. בשנת 1879 הוא נשא לאישה את אליזה אן ביל (Eliza Ann Bills; 1853–1904).
שנות השמונים של המאה ה-19 בלונדון היו שנים סוערות במתח חברתי וכלכלי, על רקע פריחתה של האימפריה הבריטית והתקופה הוויקטוריאנית. הווארד נחשף לאלטרנטיבות חברתיות והתחבר עם מהפכנים, סוציאליסטים ואנרכיסטים באותה העת.
פרסומים
הפרסום היחיד שכתב בחייו היה ״המחר - הדרך השלווה לרפורמה אמיתית״. הספר שוכתב ותוקן באורח משמעותי ב־1902 כ״ערי הגנים של מחר״. הספר היה מבוסס על רעיונות של רפורמה חברתית ועירונית. תכנון ערים כזה, אמור היה למנוע את המצב החברתי של הערים התעשייתיות באותה העת ובעיותיהן: עוני, צפיפות, שכר נמוך, סמטאות מלוכלכות ללא ניקוז, בתים ללא אוורור או אור שמש, חומרים רעילים, אבק, גזים עשן, מחלות זיהומיות וחוסר אינטראקציה עם הטבע. בספרו הציג הווארד חזון של ערים ללא משכנות עוני, בהם התושבים יהנו מהיתרונות של העיר (כגון מבחר הזדמנות, בידור ושכר טוב) והטבע (כיופי, אוויר צח, שכר דירה נמוך).עיר גנים היא ניסיון לשילוב יתרונות הכפר עם יתרונות העיר במסגרת המרחב העירוני. תוכנית זו כוללת התייחסות רבה לאלמנטים כלכליים וחברתיים, נוסף לאלמנטים הפיזיים. עיר הגנים בנויה מריכוז מבני מגורים ושכונות שסביבם שטחים פתוחים ירוקים שישמשו גם לחקלאות. העיר מתבססת על בנייה נמוכה וכוללת הפרדה בין שימושי הקרקע השונים. הווארד הניח שהבעלות על הקרקע תהיה של כלל תושבי העיר, אשר יקבלו אותה מהמדינה, ושהם יחכירו קרקעות לתעשיינים (באזורים מובחנים, רחוקים מאזורי המגורים), וכך יממנו את פיתוח העיר. הווארד נתן בספרו גם הצעות ליחסים החברתיים בעיר.
ערי הגנים שימשו מודל עבור פרברים רבים. הווארד האמין שעיירות כאלה הן השילוב המושלם בין העיר לטבע. הווארד האמין שאפשר ליצור תרבות יישובית חדשה על ידי חיבור העיר והכפר. העיירות תהיינה עצמאיות במידה רבה, מנוהלות על ידי האזרחים שיהיו להם אינטרסים כלכליים לניהול תקין ויעיל. ומימון אחזקת העיר יהיה על ידי דמי השכירות הקרקעית. הקרקעות שעליהן ייבנו היו אמורות להיות בבעלות קבוצת נאמנים וחכורות לאזרחים. האוורד שסירטט את המודל הרצוי של עיר הגנים, לא ראה בציור המעגלי תוכנית אמיתית אלא רק איור סכמטי, מה שמסביר מדוע הערים שתוכננו לא נוצרו בצורת מעגלים.
דוד פינטו
שנותיו הראשונות
נולד באסואירה (מוגדור) למזל ולרבי משה אהרן פינטו, נצר לשושלת רבנים שהתפרסמו כבעלי מופת בערים אגאדיר ומוגדור מהמאה ה-18 עד לשנות ה-60 במאה ה-20, עם עליית רבי משה למדינת ישראל. ייחוסה של משפחת אביו מגיע לפי מגילת יוחסין משפחתית עד הרב שרירא גאון, והיא שינתה המשפחה את שמה מגאון לפינטו, שם משפחה אופייני לקהילות יהודי ספרד ופורטוגל. לאחר גירוש הקהילה היהודית מספרד ובהמשך מפורטוגל הגיע ענף של המשפחה לאמסטרדם (שאחד מצאצאיה הוא הכלכלן והחוקר יצחק דה פינטו) וחלק אחר פנה למדינות ערב.
פעילות ציבורית
בגיל 29 פתח, לדבריו, כולל במנצ'סטר. לאחר שנה נישא ועבר לגור בווילרבאן שבצרפת, ובסוף שנות ה-70 הקים בעיר קהילה ומוסדות דת. מספר שנים אחר כך הקים מוסדות גם בפריז. לאחר מות אביו בשנת 1985 החל לנדוד בין קהילות יהודיות בעולם, ומשך אחריו חסידים בצרפת ובעולם, בעיקר מקרב קהילת יהודי צפון אפריקה. דמותו משכה אליו גם אישים ידועים, ב-1994 פגש את הזמר היהודי-אמריקאי בוב דילן לאחר שהלה התנצר ושב להתעניין ביהדות.
היחידה הרב-ממדית
מאפיינים והיסטוריה
ב־27 ביולי 2021 מונה אל"ם איתמר בן חיים למפקד היחידה, במקומו של אל"ם עמי ביטון שעבר לפקד על החטיבה הצפונית בעוצבת שועלי האש.
בקיץ 2021 החל גיוס לוחמים ישירות למסלול הכשרה ייעודי ליחידה.
יחסי הונדורס–שווייץ
היסטוריה
הסוכנות השווייצרית לפיתוח פעילה בהונדורס החל משנת 1978 ופתחה משרד בטגוסליפה בשנת 1981. המשרד היה המשרד האזורי של הסוכנות למרכז אמריקה, עד שהועבר למנגואה בשנת 1993.
שווייצרים בהונדורס
על פי הלשכה השווייצרית המרכזית לסטטיסטיקה, בסוף שנת 2019 התגוררו בהונדורס מאתיים ושמונה-עשר אזרחים שווייצרים.
מפקד בני ישראל בערבות מואב
הציווי
הציווי על המפקד מובא בפרשת פינחס שבספר במדבר שם אומר ה' למשה ולאלעזר בן אהרון הכהן:
השוואת המפקדים
שבטי נפתלי, אפרים, ראובן, שמעון וגד התמעטו בין המפקדים, בעוד ששבטי דן, אשר, מנשה, בנימין, יהודה, יששכר, וזבולון התרבו.
כיבוש גאליה אקוויטניה במלחמת גאליה
כיבוש גאליה אקוויטניה היה חלק חשוב מכיבושה של גאליה בעת מלחמת גאליה. יוליוס קיסר פתח במלחמה זו במטרה לזכות בתהילה אישית וכדי להעשיר את קופתו. קיסר ניצל הזדמנויות שנקרו בדרכו כדי להעמיק עוד ועוד לתוך גאליה ובשנת 56 פתח במספר מבצעים להכנעת החלקים שטרם באו תחת חסותו. קיסר עם מחצית הצבא פנה נגד הוונטים, טיטוס לאביינוס נשלח בראש שלושה לגיונות נגד שבטי נורמנדיה ואילו קראסוס נשלח לכבוש את גאליה אקוויטניה.
גאלים
הלוחמים הגאלים היו בדרך כלל לא מוגנים בשריון גוף ורק האריסטוקרטים העשירים היו יכולים להרשות לעצמם שריון שרשראות. נעשה שימוש מסוים בקסדות שיוצרו באיכות טובה, אך גם אלו לא היו נפוצות במיוחד. להגנתם השתמשו בעיקר במגן גדול עשוי מעץ, שהיה חיוני גם לצורת הלוחמה הגאלית. להתקפה השתמשו הגאלים בעיקר בחרבות ארוכות, שהיו גדולות בהרבה מגלדיוס, החרב הרומית הטיפוסית. אורכה של החרב הגאלית בתקופה זו הגיע עד כ-90 ס"מ. החרב נועדה בעיקר לשיסוף ורבות היו עם קצה מעוגל. הגאלים השתמשו גם בחניתות קשתות, כידונים וקלע, אך אלה היו נפוצים פחות מהחרבות הארוכות.
הפרשים הגאלים היו מורכבים בעיקר מבני האצולה העשירה ולכן חמושים טוב יותר. סביר להניח שרובם חבשו קסדות ורבים עטו על גופם שריון. בנוסף לשריון הגוף, השתמשו במגן, לרוב עגול או מאורך. הפרשים נלחמו בדומה לרגלים בחרבות כבדות, אך השתמשו גם בחניתות.
משה אור-טס
פעילותו באלתא
עם סיום הלימודים החליט להיענות להצעתו של מרסל תגר, ראש צוות הפיתוח ההנדסי ב"רדיו-שופ" שבבֶּדֶק תְּעוּפָה בע"מ (לימים התעשייה האווירית לישראל) והצטרף לצוות, והזוג עבר להתגורר ברמלה.
המשך פעילותו של אור-טס לאחר פרישתו מתע"א
בשנים 1996–2004 שימש כיו"ר מועצת המנהלים של שני המפעלים מקיבוץ עין חרוד איחוד: פלב"ם ו"ריקור". בתקופתו נכנסו החברות לתחומי מיקרואלקטרוניקה בשיתוף פעולה עם אינטל וקירור קריאוגני במעגל סגור.
בשנים 1994 עד 1999 כיהן כיו"ר הדירקטוריון בחברת מ.ט.י טכנולוגיה והנדסה ודירקטור בחברה מ.ט.י מחשבים ושירותי תוכנה בע"מ. בתקופתו הוקמו בחברות שלוש חטיבות עסקיות: חטיבת אנטנות ומיקרוגלים, חטיבת תמיכה ושירותים במערכות וחטיבת פיתוח מוצרים בתקשורת.
באר שבע: שכונות
שכונת דרום
תושבי שכונת דרום הוותיקים היו בעיקר יוצאי מרוקו ותוניס שקיבלו דירות במקום מעמידר לאחר פינוי המעברות בהם התגוררו עם עלייתם ארצה. עם השנים ובמיוחד בעשור האחרון קבלה השכונה תפנית לטובה כאשר בתי השכונה שופצו ושוקמו, חלקם במסגרת פרויקט שיקום שכונות, חלקם מתקציבי התיירות של העירייה וחלקם באופן פרטי על ידי התושבים. בשנים האחרונות הופכת שכונת דרום משכונת דירות עמידר לשכונת וילות, תהליך שעדיין לא הושלם.
שכונה א'
השכונה נמצאת צפונית לעיר העתיקה, דרומית לשכונה ב', מזרחית לשכונה ה' ומערבית למרכז האזרחי. השכונה הוקמה כשיכון בשנות החמישים לעולים חדשים, בעיקר מרומניה, מרוקו, מעיראק, מתימן ומהודו. בתחילת שנות התשעים קלטה עולים רבים מברית המועצות לשעבר. הרחובות המרכזיים בשכונה הם המשחררים, ביאליק, סוקולוב, ויצמן ובלפור.
אוכלוסייה לשנת 2018: 8,621
שכונה ד'
השכונה הוקמה בשנות החמישים כשיכון שיושב על ידי עולים חדשים, בעיקר מצפון אפריקה וניצולי שואה. עם השנים נוצרה לשכונה הוותיקה תדמית שלילית, ושם השכונה הפך לשם נרדף לעוני ולפשע. הסיבה המרכזית היא העובדה שבמשך השנים קלטה השכונה עולים רבים מרקע סוציו-אקונומי נמוך, שחלקם הידרדרו לפשיעה ולהתמכרות לסמים. עד שנות ה-70, כשנסללה הכניסה החדשה לבאר שבע מכיוון צפון, השכונה הייתה בשולי העיר.
מאז שנת 1978, השכונה מקבלת סיוע לשיקום פיזי וחברתי מפרויקט שיקום השכונות. הרחובות המרכזיים בשכונה הם אברהם אבינו, סנהדרין, דוד המלך, רינגלבלום ודרך מצדה.
שכונה ה'
שכונה ה' הוקמה כ"שכונה לדוגמה" בסוף שנות ה-60 שיושב בעיקר על ידי עולים מברית המועצות. בשנות ה-90 קלטה השכונה עלייה גדולה מברית המועצות לשעבר. כיום השכונה מורכבת בעיקר מאוכלוסייה מבוגרת או בעלת אופי דתי.
בשכונה שניים מסמלי העיר, "מרכז קליטה יעלים" ("בית רמט") שלצידו "שיכון רבע הקילומטר" ו "שיכון השטיח"—מארג צפוף של בתים צמודי קרקע עם משעולים מקורים למעבר הולכי רגל ביניהם. בסמוך, בשטח המפריד בין שכונה ה' לבין שכונה ב', היה האצטדיון העירוני על שם וסרמיל. סמוך למרכז הקליטה יעלים נמצא המרכז המסחרי, המכונה "הגשר" על שם הגשר העובר מעליו. גשר זה, המתוח על פני רחובה הראשי של השכונה ומחבר בין שני חלקיה, נחשב גם הוא לאחד מסמליה הבולטים. בשכונה מצוי גם בית כנסת הכיפה, אשר מהווה מוקד מרכזי לציבור הדתי בשכונה בנוסף, פועלת בשכונה חצרו של הרב אלעזר אבוחצירה המונהגת כיום על ידי בנו הרב פנחס אבוחצירה.
שכונה ט'
אוכלוסייה לשנת 2018: 10,361.
שכונה י"א
השכונה נמצאת דרום-מזרחית לנחל עשן (נוה-מנחם), מדרום-מערב לשכונה ו' החדשה ומצפון לנאות לון.
השכונה נקראת לעיתים רחוקות רמות (פנחס) ספיר, אך רק במפות ובשלטים לצד השם י"א ששגור בפי תושבי באר שבע. שמה של השכונה נועד על מנת להנציח את 11 (י"א) הספורטאים שנרצחו באולימפיאדת מינכן.
בהתאם לתוכנית המתאר בש/2030 המקודמת לכלל העיר נכון לשנת 2022, תבנית הבניה וגובה השכונה תהיה תואמת לאופי הבנייה הקיימת. תתאפשר עיבוי הבניה. לאורך שדרות טוביהו תותר בנייה מרקמית משולבת בבנייה גבוהה עד 18 קומות.
נאות לון
בנובמבר 2015 הוקם בשכונה שבט הצופים "רמון" בהובלת קומונה של שנת שירות (ש"ש). החל משנת 2016, פועל השבט בחצר בית הספר "נאות לון" ומופעל על ידי מדריכים בשכבות י'-יב' משבט "במדבר" בעומר.
רמות
שכונת רמות היא אוסף של ארבע שכונות (רמות הישנה, רמות הרכס, פסגת רמות ורמות האנדרטה) המהווה את רצף הבניה הצפוני ביותר בבאר שבע. השכונה היא מהגדולות והיוקרתיות שבעיר. בניגוד לשאר באר שבע, המצויות בתוך בקעת באר שבע, שכונה זו ממוקמת על כמה מהגבעות הסמוכות ומכאן שמה.
השכונה גובלת באנדרטת חטיבת הנגב, בבית הלוחם באר שבע, בקמפוס המרכזי של אוניברסיטת בן-גוריון בנגב ובתחנת הרכבת באר שבע צפון. הרחובות המרכזיים בשכונה הם אביגדור אביטל, המדע, הדעת, הערים התאומות, אשכול, האנדרטה ואורי צבי.
שכונת קריית גנים
שכונת קריית גנים היא שכונה שנבנית על חורבות האצטדיון וסרמיל על ידי החברות י.ח דמרי ואזורים השכונה תכלול 17 מגדלים בני 26–30 קומות הכוללים פנטהאוזים, בית ספר, גנים, אזורי מסחר, פארק מרכזי רחב ידיים, קאנטרי קלאב ועוד כמו כן תהליך הבנייה יכלול גם יישור קרקע.
יחסי ארצות הברית–הרפובליקה הדומיניקנית
רקע
בעבר, ארצות הברית כבשה את הרפובליקה הדומיניקנית בין השנים 1916 עד 1924, וכן סייעה לממשלה במהלך מלחמת האזרחים הדומיניקנית.
מנדי גרוזמן
ביוגרפיה
גרוזמן נולד וגדל בכפר חב"ד לישראל יוסף ותמר גרוזמן. סבו, הרב מאיר צבי גרוזמן, היה מראשי ישיבת תומכי תמימים המרכזית בישראל שבכפר חב"ד. בשנות השמונים יצאה משפחתו לשליחות חב"ד במדינת בלארוס, ממנה שבה בשנת תשס"ד (2004). בבחרותו למד גרוזמן בתלמוד תורה בכפר חב"ד בישיבת תומכי תמימים המרכזית בלוד, ולאחר מכן בכפר חב"ד ובמגדל העמק. בשנת תשס"ז (2007) סיים את לימודיו בארץ והמשיך, כמקובל אצל בוגרי ישיבות חב"ד בישראל, ללמוד שנת לימודים נוספת בישיבת תומכי תמימים המרכזית שבמרכז חב"ד 770 בניו יורק.
קריירה
לאחר שהקבוצה פוצלה ו"מעריב" נמכר לאלי עזור, ו-nrg ו"מקור ראשון" נמכרו לשלדון אדלסון והפכו לחלק מקבוצת "ישראל היום", המשיך גרוזמן לשמש ככתב החרדים ב-nrg ו"מקור ראשון", ומלבד זאת החל משנת 2015 החל לפרסם במגזין "מוצ"ש", מוסף התרבות של "מקור ראשון", טור אישי בשם "חרדי בעיר הגדולה" בו נהג לתאר בהומור את חייו כרווק חרדי מתבגר בירושלים. בשנת 2017 עזב את "מקור ראשון".
בשנת ה'תשע"ה (2015), לקראת הבחירות לכנסת העשרים, חשף גרוזמן הקלטה של הרב מאיר מאזוז, מנהיג מפלגת יחד, שבה דיבר נגד הרבי מלובביץ' ומנהגי חסידות חב"ד. בעקבות זאת הוציא הרב מאזוז הבהרה לדבריו.
החיים הסודיים של חיות המחמד
המשך
באוגוסט 2016, הוכרז כי כריס רניוד ישוב לכס הבמאי וכי בריאן לינץ' ישוב למלאכת התסריט עבור המשך אשר ייצא לאקרנים ב-13 ביולי 2018. בינואר 2017 נדחה מועד הוצאתו ל-3 ביולי 2019. ביוני 2019 יצא סרט ההמשך תחת השם "החיים הסודיים של חיות המחמד 2".
בקלז'בו
יהודי בקלז'בו
עדות לישיבת יהודים בבקלז'בו קיימת החל מהמאה ה-17. הפיכת היישוב לאתר קיט בסוף המאה ה-19 היוותה מקור מרכזי בפרנסת יהודי המקום.
כחודש לאחר פרוץ מלחמת העולם השנייה נכנסו לכפר יחידות הצבא הגרמני, ועד מהרה גורשו כל יהודי המקום למעבר הגבול עם ליטא. משם היו שעברו את הגבול, והיו ששולחו לעיירות שונות במחוז לובלין. כל יהודי היישוב, למעט בודדים, נספו בשואה.
Cyberpunk 2077
רקע
נייט סיטי (מאנגלית: Night City) היא מגה-עיר אמריקאית אוטונומית בעלת אוכלוסייה של כ-6.96 מיליון תושבים, אשר ממוקמת במדינה החופשית של צפון קליפורניה במורו ביי, הנשלטת על ידי המגה-תאגיד היפני אראסקה ומתקיימת כישות עצמאית נפרדת מהמדינה החופשית של צפון קליפורניה. נייט סיטי נקראת על שם ריצ'רד נייט, מייסדה, אשר נרצח על ידי מתנקשים אלמוניים ב-1998. במקור העיר נוסדה בשנות ה-80 של המאה ה-20 בשם "קורונדו סיטי" (Coronado City). העיר סובלת מזה זמן רב ממלחמות בין כנופיות ובין התאגידים לגבי שליטה על העיר. נייט סיטי סובבת סביב הרובוטיקה בכל תחומי החיים, כמו: איסוף זבל, תחזוקה ותחבורה ציבורית. הסגנון הוויזואלי של העיר עוצב מארבע התקופות שבהן העיר התקיימה: אנטרופיזם קפדני, קיטש צבעוני, נאו-מיליטריזם מפואר ונאו-קיטש שופע. האינטרנט מנוהל על ידי התאגידים והצבא. העיר שופעת בחסרי בית אך לא מונעת מהעניים להשיג חלקי סייבר, מה שהביא לעלייה בהתמכרות לשינויים קוסמטיים, אשר מוביל לעלייה ברמת האלימות והפשיעה, שכן אנשים אשר מכורים על יתר המידה מאבדים את שפיותם ולוקים בהפרעה נפשית בשם סייברפסיכוזה (Cyberpsychosis). איומים מסוג זה מטופלים על ידי רשויות אכיפת החוק באמצעות יחידה מיוחדת בשם "חוליית הפייסכו" (Psycho Squad) או "מקס-טאק" (Max-TAC). בטריילר השני למשחק, שפורסם ב-2018, הדמות V מתארת את נייט סיטי בתור, בעקבות כך שהאלימות בעיר מרקיעה שחקים וכמות האנשים החיים מתחת לקו העוני גבוה יותר מכל מקום אחר ביבשת, אך בכל זאת אנשים בוחרים לגור בה כי רואים בה הבטחה כלשהי לעתיד וכי. בעקבות ריבוי האלימות הגבוה בעיר ומהחשש לחיי אדם, כלל אזרחי העיר רשאים לשאת איתם נשק אישי באופן גלוי. במהלך שנות קיומה, העיר היוותה מוקד מלחמות וקונפליטים רבים, מביניהם היא מלחמת התאגידים הרביעית אשר התרחשה בין השנים 2020 ל-2023 בכלל העולם, שבמהלכה הכלכלה העולמית קרסה וכמעט גרמה לקריסת ממשלות ארצות הברית ויפן. המטבע הרשמי של העיר הוא יורודולר (Eurodollar) המכונה גם אדיס (eddies) ומסומן כ-eb או.
מערכה ראשונה
בבר הליזיז שבו נמצאת הלקוחה שהזמינה את העבודה, אוולין, V חובר אליה ואל טכנאית הבריינדאנס ג'ודי אלוורז על מנת לגלות היכן הצ'יפ נמצא בדיוק. V מגלה כי הצ'יפ מאוחסן במזוודה מיוחדת ומקוררת, בפנטהאוס של יורינובו אראסקה, בנו השני של סאבורו אראסקה. על מנת להוציא מידע על הצ'יפ, אוולין הקליטה בריינדאנס של עצמה כנערת ליווי שלקוחה הוא יורינובו. בעזרתה של טי-באג, V מצליח להתחכות אחרי המיקום של המזוודה, אך מגלה גם מערך אבטחה שלם המורכב מרובוטים, שכן יורינובו פיטר את כלל המאבטחים האישיים שלו - על כן הרובוט המינאטורי "Flathead" הכרחי לביצוע המשימה, כיוון שטי-באג לא יכולה לנטרל את מערך האבטחה מבחוץ. לאחר מכן, אוולין מספרת ל-V שהיא אינה סומכת על דקסטר ומציעה להתחלק 50-50 בינה לבין V וכן כי יורינובו מתכוון למכור את הצ'יפ לנטוואץ'.
פיקסרים
פיקסרים (מאנגלית: Fixers) הם אנשי צללים בעלי כוח והשפעה. הם עוסקים בהברחות, בסחר במידע, ומקושרים היטב לכל הגורמים במחוז עליו הם אחראים, החל מהתאגידים הגדולים ועד לכנופיות הרחוב. השחקן יכול דרך חלקם לקבל משימות צדדיות הקרויות "Gigs".
כנופיות
הרפאים (Wraiths) היא כנופיית נוודים אשר שוכנת בבדלנדס, ונחשבים לאויביהם המרים של האלדקלדוס. כנופיית ה"רפאים" הם חלק מקולקטיב גדול יותר שקרוי "Raffen Shiv", שמאגד נוודים-לשעבר שנודו משבטיהם המקורים עקב פשיעה שאינה מקובלת בקרב הנוודים. ה"רפאים" נחשבים לאכזריים במיוחד והועלו שמועות על כך שמנהיגם לבוש בבגדים העשויים עור אדם. הכנופיה מונה בין 300 ל-1,200 חברים.
מנוע המשחק
Cyberpunk 2077 פועל על מנוע REDengine 4 שפותח על ידי CD Projekt RED ונועד למשחקי תפקידים לא ליניארים שמתרחשים בעולם פתוח נרחב. ב-11 ביוני 2019 הוכרז כי חברת Nvidia תטמיע את טכנולוגיית ה-RTX לניתוב קרניים בזמן אמת. ב-25 ביוני 2020, חברת Nvidia הכריזה כי בנוסף ל-RTX, החברה תטמיע גם את טכנולוגיית DLSS במשחק, על מנת להוריד את המאמץ מכרטיס המסך ולעלות את קצב הפריימים לשנייה למשחקיות חלקה יותר, תוך שיפור הגרפיקה. כמו כן הוכרז כי רשימת הפיצ'רים שטכנולוגיית ה-RTX תתמוך בהם במשחק התרחבה: המנוע עובד על בסיס הממשק DirectX 12 Ultimate של מיקרוסופט וטכנולוגיית ניתוב הקרניים עובדת על בסיס הממשק Microsoft DXR.
הוצאה לאור ושיווק
ב-16 בינואר 2020, תאריך יציאת המשחק נדחה מ-26 באפריל ל-17 בספטמבר. ב-18 ביוני, תאריך היציאה נדחה שוב, ל-19 בנובמבר 2020 כדי לתקן ולשפץ באגים, תקלות וגליצ'ים. ב-27 באוקטובר תאריך היציאה נדחה בשלישית ל-10 בדצמבר 2020, על מנת להתאים ולבצע אופטימיזציה לכלל הפלטפורמות, בעיקר לקונסולות הדור הנוכחי, Xbox One ופלייסטיישן 4. בעקבות הדחייה, צוות המפתחים ב-CD Projekt RED החל לקבל איומי רצח רבים מאנשים שונים. מאוחר יותר התברר כי צוות המפתחים בחברה עצמו לא ידע על הדחייה טרם פרסומה, עקב עניין טכני עם החוק הפולני ועם הבורסה בוורשה, שבה נסחרת חברת האם CD Projekt.
גרסאות ותיקונים
ב-17 באוגוסט יצא הטלאי הגדול הבא, גרסה 1.3, שבנוסף לתיקוני באגים רבים, הביאה שינויים באיזון המשחק מבחינת רמת קושי, נזק של כלי נשק וכלכלת העולם וכן הוסיפה שלוש הרחבות קטנות כחלק מתוכנית ה-DLCים החינמיים. לטלאי נילווה עוד טלאי קטן, גרסה 1.31 שיצאה ב-14 בספטמבר והוסיפה לתקן בעיות ובאגים שנגרמו כתוצאה מהטלאי הקודם.
פסקול
ב-12 בדצמבר 2019, החברה פרסמה הופעה חיה של גריימס מבצעת את השיר "4ÆM" בתור ליזי וויזי וב-19 בדצמבר פורסם הווידאו קליפ של השיר.
ב-8 בדצמבר יצאה גרסת הכיסוי של השיר "Never Fade Away" מאת רפיוזד, בהלחנתו של פ. ט. אדמצ'קי ובשירתה של אולגה ינקובסקה. גרסת הכיסוי משמשת כמוזיקת הרקע בקדימון ההשקה.
ב-19 בנובמבר יצא לאור המיני-אלבום Cyberpunk 2077 - Original Score EP, אשר מכיל 6 רצועות באורך כולל של 22 דקות ו-4 שניות, להזרמה באופן חינמי לשירותי הזרמת מוזיקה דיגיטליים כמו ספוטיפיי ואפל מיוזיק.
לפני הפצה
המבקרת ליאנה רופרט מהאתר Game Informer ציינה כי חלקים רבים במשחק עלולים לגרום להתקפים אפילפטיים לסובלים מאפילפסיה כמו סצינות Braindance שונות ואנימציות בצבע אדום בוהק שמתחלפות במהירות. CD Projekt RED הגיבה כי היא תוסיף הודעת אזהרה נוספת, לצד ה-EULA, על מנת להבהיר את הסכנות לחולים.
המספד בירושלים (נאום)
פרסום "המספד בירושלים"
בשנת ה'תש"ך (1960), במלאת חצי יובל לפטירת הראי"ה, נדפס המספד לראשונה בכתב העת סיני מבית מוסד הרב קוק. בשנת ה'תשל"ג נדפס הנאום בשנית, מנוקד ומוער, בחוברת "החומר והרוח בגאולת ישראל", בהוצאת "המחלקה לחינוך ולתרבות תורניים בגולה" של ההסתדרות הציונית, בעריכת אליעזר אלינר. שבע שנים לאחר מכן, בשנת ה'תש"מ, נדפס המספד לראשונה בספר נפוץ – בחלקו הראשון של הספר מאמרי הראיה (עמ' 94–99), המקבץ מבחר ממאמריו, נאומיו, הספדיו וכתביו של הרב קוק.
הלמוט פון מולטקה הזקן
הלמוט קרל ברנהארד פון מולטקה (גרמנית: Helmuth Karl Bernhard von Moltke; 26 באוקטובר 1800 – 24 באפריל 1891), שנעשה לרוזן ב-1870, היה גנרל-פלדמרשל גרמני מפורסם.
ביוגרפיה
הצלחתו של מולטקה הייתה בהקמת רשת גיוס, אימון והצטיידות שהתבססה במידה רבה על תשתית הרכבות, אשר אפשרה ריכוז ושינוע מהיר ויעיל של צבא המילואים הפרוסי על ציודו אל החזית בזמן קצר. כך, בשנת 1870, על אף שנפוליאון השלישי הצרפתי הוא שהכריז מלחמה, הצליח הצבא הפרוסי להגיע לעדיפות מספרית בגבול כאשר הצרפתים עוד היו עסוקים בגיוס. יתרה מזו, קווי הלוגיסטיקה שתכנן מולטקה אפשרו אספקה טובה יותר לצבא הפרוסי בשטחי האויב מאשר תפקודם של קווי אספקה הצרפתיים בארצם-שלהם. מולטקה היה כה בטוח בתכנונו ובתרגול הצבא, שלפי האגדה, בעת הגיוס של 1870, ישב וקרא ספר.
העורק התת-בריחי
מהלך
העורק התת-בריחי יוצא ממקורו, השונה בכל צד, הצדה ועובר דרך שרירי המעלות. ממקורו, העורק עובר בין שרירי הסולם הקדמי והאמצעי - שריר הסולם הקדמית (scalenus anterior) מקדימה ושריר הסולם האמצעית (scalenus medius) מאחורה. זאת בניגוד לווריד התת-בריחיי, הנוסע מקדימה לשריר הסולם. הוא מתקדם עד הגבול הצדי של הצלע הראשונה, ושם הופך לעורק בית השחי. כמו עורקים רבים בגוף, מהלך הווריד המלווה את העורק דומה לו אך לא זהה: הווריד התת-בריחי נע קדמית לשרירי המעלות.
ליידיברנד
ליידיברנד (באנגלית ובאפריקאנס: Ladybrand) היא עיירה הממוקמת בפרובינציית המדינה החופשית בדרום אפריקה. שטח העיירה הוא 42 קילומטרים רבועים ונכון לשנת 2011, העיירה מונה 4,218 תושבים.
דמוגרפיה
נכון לשנת 2011, בליידיברנד מתגוררים 4,218 תושבים. העיירה מחולקת לשלוש שכונות, כאשר בשכונה המרכזית מתגוררים מעל 75% מתושבי העיירה. 41% מתושבי העיירה הם לבנים, 37% שחורים, 13% צבעוניים, 5% הודים ואסייתים ו־4% הם אחרים. השפות המדוברות ביותר העיירה הן אפריקאנס, ססוטו ואנגלית.
טוביה אושרי
טוביה אושרי (25 בנובמבר 1937 – 29 בדצמבר 2019) היה עבריין, מראשי הפשע המאורגן בישראל.
סרטן (מחלה)
שדה המחקר והטיפול במחלת סרטן ברפואה נקרא "אונקולוגיה" (מיוונית - "תורת ההתנפחות"). סרטן הוא מושא מחקר חשוב עם עליית תוחלת החיים, מפני שזו מחלה שמופיעה לרוב אצל מבוגרים, לאחר הצטברות של מוטציות מסוימות בגנום. למרות התקדמות בפיתוח טיפולים נגד סרטן, מיוחסת חשיבות גבוהה לגילוי מוקדם של סרטן בשלביו ההתחלתיים, בהם אחוזי הריפוי מסרטן גבוהים, בעוד סרטן שהתגלה בשלבים מאוחרים בדרך כלל אינו ניתן לריפוי, ועלול להוביל למוות. עם זאת, גם לסקירה לגילוי מוקדם יש מגבלות ולעיתים אף חסרונות, ביניהן איבחון-יתר.
במטרה לאגד כל המידע בהקשר לחקר המחלה, לנושא הוקצתה סיומת אינטרנט .cancerresearch.
גורמים כימיים
נוסף על המסרטנים המלאכותיים, יש גם מסרטנים טבעיים, כגון אפלטוקסין - רעלן המופרש על ידי עובשים מסוימים מהסוג אספרגילוס (נמצא קשר בינו ובין סרטן כבד). עובשים אלו מדביקים סוגים שונים של גידולים חקלאיים כמו תירס, בוטנים ואגוזים. איננו מכירים את כל החומרים המסרטנים המצויים בסביבה, ועדיין אין מבחן כימי רחב טווח המזהה חומרים מסרטנים.
גורמים סביבתיים
גורמים סביבתיים, כגון זיהום אוויר, עלולים לעלות את תחלואת הסרטן באזורים גאוגרפים מסוימים. מחקרים של משרד הבריאות מראים שתחלואת הסרטן בנפת חיפה גבוה בשיעור של בין 15% ל-20% משאר הארץ. שוני זה נשאר יציב משנת 1984. אחת ההשערות לתחלואה העודפת של סרטן במפרץ חיפה היא שזיהום האוויר החריג במפרץ חיפה הוא הגורם שמסביר את התחלואה הגבוהה בסרטן. בשנת 2015 פורסם כי העיר חיפה מציגה את תחלואת הסרטן הגבוהה ביותר ב-OECD הסוקר קשר אפשרי זה בין זיהום האוויר לתחלואת הסרטן בנפת חיפה.
הטיפול בקרינה
מטרת הקרינה היא לגרום לנזק גנטי מכוון ומשמעותי לרקמה שמכילה תאים סרטניים. תאים בעלי נזק גנטי הבלתי ניתן לתיקון עצמי יתאבדו (אפופטוזה). לעיתים, הסרטן נגרם בגלל מוטציה פרטנית בגן שאחראי על הפעלת מנגנון ההתאבדות התאית, ומכאן היעילות החלקית של הקרנה בטיפול.
בד בבד עם פיתוח מכונות הרנטגן, החל פיתוח של מכשירי קרינה רדיואקטיביים: מחטים או שפופרות עשויות רדיום, שהוחדרו לתוך הגידול (שאת) או נערכו באגודות על גבי גידולים (שאתות) שטוחים. צורת טיפול זו קרויה "טיפול מקרוב" או "ברכיתרפיה" (Brachytherapy), והיא נהוגה עד היום בגידולים (שאתות) מסוימים, כגון גדולים ממאירים בשני השלישים הקדמיים של הלשון ובצוואר הרחם. אך במקום הרדיום (העלול להיות מסוכן אם נוצר סדק במעטהו ונפלט גז רדון) החליפו כיום חומרים רדיואקטיביים אחרים, כגון קובלט 60 וצסיום 137 (איזוטופ הפולט קרינת Y; קרינתו:660KV). ניסיונות לטיפול מרחוק בעזרת רדיום נכשלו עקב מחירו הגבוה של החומר והקושי הטכני לרכזו בכמות יעילה מטווח רחוק (Teletherapy).
גיל עומר
ביוגרפיה
בין השנים 1994- 1999 שימש בתפקידי מפתח בגלי צה"ל: עורך תוכנית הרדיו "נכון לעכשיו" (במקביל שימש כסגן מנהל מחלקת אקטואליה ב"שידורי קשת"), היה ראש מחלקת האקטואליה בגלי צה"ל, ממלא מקום מפקד גלי צה"ל, סגן מפקד התחנה והעורך הראשי שלה. בתפקידו זה עיצב לוח שידורים חדש, חנך כתבים, עורכים ומפיקים, יצר פורמטים חדשים (כגון "המילה האחרונה") ויזם את שידור מהדורות החדשות בשעות העגולות באופן עצמאי וסיים בכך את העברת מהדורות קול ישראל בגלי צה"ל והוביל פרויקטים בתחומי אקטואליה, חברה ותרבות. לעומר אף הוצע לכהן כמפקד גלי צה"ל אך הוא סירב לתפקיד.
קרב קניגרץ
מהלך הקרב
בשעה 12:30 החלו להגיע לשדה הקרב היחידות הקדמיות של הארמייה השנייה, שיצאה לדרכה במזג אוויר סוער בשעה 07:00 בבוקר. על אף שגנרל בנדק האוסטרי קיבל מידע על הגעת הארמייה השנייה יותר משעה קודם לכן, לא היה מסוגל לחזק את אגפו הימני, עקב הקרבות העזים ביער סוויפ. רוב האוסטרים באגף הימני כלל לא היו מודעים להגעת הכוחות הפרוסים מולם, ומשום כך נכנעו ללא קרב.
באותו זמן, הצליחה ארמיית האלבה לאגוף את הסקסונים שהחזיקו את האגף השמאלי האוסטרי, ובשעה 16:00 הורה מולטקה לארמייה הראשונה להתקדם במרכז, ומיד פרצו החיילים הפרוסים קדימה "בצהלות רמות ולצלילי הלמות תופים". בנדק שהבין שהקרב אבוד טילגרף לקיסר "האסון שהזהרתי אותך מפניו שלשום התרחש היום".
נהר הירדן
מסלול
יש המונים גם את נחל עיון, שמקורו בלבנון, עם מקורות הירדן, אולם נחל זה נשפך בעבר ישירות לאגם החולה, ורק לאחר ייבוש האגם הובל בתעלות ישירות אל אפיק נחל שניר והירדן.
הירדן בתנ"ך
אזור נהר הירדן מתואר כאזור פורה, בדומה לדלתא של הנילוס אותו בוחר לוט לישיבתו:"'וַיִּשָּׂא לוֹט אֶת עֵינָיו וַיַּרְא אֶת כָּל כִּכַּר הַיַּרְדֵּן...'"גם יעקב אבינו מזכיר כי בדרכו לחרן, עבר את נהר הירדן, גבולה הטבעי של הארץ:"'כִּי בְמַקְלִי עָבַרְתִּי אֶת הַיַּרְדֵּן הַזֶּה'"לנהר הירדן היה תפקיד אסטרטגי חשוב בתנ"ך: הירדן נזכר כמה פעמים כגבול המזרחי של ארץ כנען וכמפריד בין נחלתם ממזרח לירדן של שניים וחצי שבטי ישראל לבין נחלות שאר שבטי ישראל.
בספר מלכים - אליהו הנביא עבר את הנהר על ידי שחצה אותו באדרתו ומשעלה השמיימה התקיים אותו הנס באלישע הנביא.
הירדן בהלכה היהודית
על פי ההלכה, הירדן נחשב מ"בית ירח (ו) ולמטה", כלומר, חלקו של הירדן שמצפון לכנרת אינו נחשב כירדן, והיבשה שמאחוריו אינה נחשבת כעבר הירדן.
תיאטרון מחול ירושלים
משנת 2017-2023 מונה היוצר והרקדן איל נחום למנהלה האמנותי של הלהקה. הוא רקד במספר להקות בולטות בישראל ומחוצה לה ויצר במסגרות שונות. כיום מנהלה האומנותי של הלהקה הוא חנוך בן-דרור.
בלינקי ביל
דורות'י וול צירפה את הדמות לספריה שלה, הכוללים את - "בלינקי ביל, האוסטרלי הקטן והמוזר", "בלינקי ביל גדל" ו"בלינקי ביל ונאטצי - שני אוסטרלים קטנים". הספרים נחשבו לקלאסיקות בספרות הילדים האוסטרלית, אך מעולם לא יצאו תרגומים לספרים אלה בארצות אחרות.
ויקטור הופ, המרקיז השני מלינלית'גו
לאחר סיום כהונתו
לאחר סיום כהונתו שב לינלית'גו לבריטניה. הוא שימש בעסקים שונים, ובין היתר היה מנהל התעשיות הכימיות הבריטיות. כן שירת בתפקיד כנסייתי טקסי בעיקרו כלורד הנציב של הכנסייה של סקוטלנד בין 1944 ל-1945.
לוריאן
לוריאן (בצרפתית: Lorient, בברטונית: An Oriant) היא עיר נמל בחבל ברטאן שבצרפת. בעיר, אשר נוסדה בסוף המאה ה-17, מתגוררים כ-60,000 תושבים. במלחמת העולם השנייה מוקמו בעיר פיקוד הצוללות הגרמני ובסיס הצוללות בלוריאן, והיא נהרסה כמעט לחלוטין בהפצצות בעלות הברית. לאחר המלחמה העיר שוקמה.
מלחמת העולם השנייה
בשנים 1944-1943 ניסו בעלות הברית להוציא מכלל פעולה את בסיס הצוללות, לשווא. גם העיר עצמה הופצצה, וכ-4,000 טון פצצות נפלו עליה במהלך אותן הפצצות, ואלו הרסו את העיר כמעט לחלוטין. בעלות הברית הקדימו להפצצות הטלת כרוזים מן האוויר, המייעצים לתושבים להימלט, ואלה הקטינו את האבדות האזרחיות. לאחר הפלישה לנורמנדי נותק חיל המצב הגרמני בלוריאן, אולם סירב להיכנע, כשם שנהגו הגרמנים בנמלים אחרים בחוף האטלנטי של צרפת, כמו לה רושל וסן-נאזר. במצב זה, בסיס הצוללות המנותק היה משותק למעשה, וכיוון שכך, הסתפקו בעלות הברית בעצם הניתוק, דילגו על העיר, והגרמנים נכנעו רק ב-10 במאי 1945, יומיים לאחר תום המלחמה באירופה. לאחר המלחמה, ב-1949, הוענקו לעיר אות לגיון הכבוד וצלב המלחמה 1945-1939 (Croix de guerre 1939-1945).
צאלח
אזכורים בקוראן
צאלח מוזכר פעמים רבות בקוראן. להלן האזכורים הארוכים יותר:
אלכסנדר מקנזי
ראשית חייו
ב-1845 נשא מקנזי את הלן נייל לאישה ויחד הם הביאו לעולם שלושה ילדים, שמתוכם, רק בתם מרי, הגיעה לבגרות. ב-1847 הם עקרו לסרינה שבאונטריו (אז מערב קנדה) ושנה לאחר מכן נולדה שם מרי. עד מהרה הצטרפו אליהם אחיו ואמו שהגיעו מסקוטלנד. הוא החל לעבוד כקבלן ציבורי וקנה את המוניטין שלו כאדם חרוץ והגון ופיתח דרכי חשיבה כלכליות מנקודת ראותו של האדם העובד. מקנזי סייע לבנות בתי משפט ובתי כלא רבים ברחבי דרום אונטריו. כמה מהם עומדים על תילם עד היום, כולל בית המשפט ובית הכלא של סנדוויץ' (כיום חלק מוינדזור, אונטריו) שכיום משמש כמרכז קהילתי ואת בית המשפט ובית הכלא של מחוז קנט שבצ'טהאם. ב-1859 הוא גם התמודד ללא הצלחה על המכרז לבניית בניין הפרלמנט באוטווה. ב-1852 נפטרה הלן ושנה לאחר מכן הוא נשא לאישה את ג'יין סים.
ראשית הקריירה הפוליטית
מקנזי היה מעורב בפוליטיקה כמעט מרגע הגיעו לקנדה. הוא נאבק בלהט לשוויון ולחיסול כל סוג של הבחנה מעמדית. ב-1851 הוא היה למזכיר מפלגת הרפורמה בלמבטון. לאחר ששכנע אותו להתמודד בבחירות של מחוז הבחירה המקומי הוא ניהל את מערכת הבחירות של ג'ורג' בראון, בעליו של העיתון הרפורמיסטי, The Globe וסייע לבראון לזכות במושב הראשון שלו באספת המחוקקים. מקנזי ובראון נותרו ידידים קרובים ועמיתים למשך כל ימי חייהם. ב-1852 היה מקנזי לעורך של עיתון רפורמיסטי אחר, Lambton Shield. כעורך, השמיע לעיתים מקנזי את קולו באופן חזק מדי והוביל את העיתון לתביעות דיבה שהוגשו נגדו על ידי מועמדים מקומיים מהמפלגה השמרנית. בשל העובדה שאחד העדים באחד המשפטים טען לחיסיון ממשלתי ולא יכול היה למסור את עדותו, הפסיד העיתון במשפט ונאלץ להסגר עקב קשיים כספיים. לאחר שאחיו, הופ מקנזי, דחה הצעה להתמודד בבחירות לאספה המחוקקת, התמודד אלכסנדר מקנזי בעצמו וזכה במושב הראשון שלו כמחוקק ב-1861. כאשר ב-1865 פרש בראון מ"הקואליציה הגדולה" על רקע המשא ומתן על יחסים הדדיים עם ארצות הברית, הוזמן מקנזי להחליפו כנשיא המועצה. מתוך חשש ממניעיו של ג'ון אלכסנדר מקדונלד ומתוך נאמנות לעקרונותיו, דחה מקנזי את ההצעה.
ב-1867 נבחר מקנזי לבית הנבחרים של קנדה כנציג מחוז הבחירה של למבטון. המפלגה הליברלית של קנדה לא הייתה אז גוף ארצי מלוכד וכשלא עלה בידו של בראון לנצח במחוז הבחירה שבו הוא התמודד, לא היה למפלגה גם שום מנהיג רשמי. מקנזי לא סבר שהוא הבחירה הטובה ביותר לתפקיד זה ואף על פי שהוא דחה הצעות לקבל את התפקיד, הוא שימש כמנהיג דה פקטו של המפלגה וכמנהיג האופוזיציה.
ברנרד בולצאנו
מתמטיקה
במהלך הוכחת משפט ערך הביניים הוכיח בולצאנו את משפט בולצאנו-ויירשטראס. המשפט נשכח, ורק כחמישים שנה לאחר מכן הבין ויירשטראס את חשיבותו של המשפט והוכיח אותו מחדש באופן בלתי תלוי.
להקת המושב
הלהקה נוסדה בשנת 1995 על ידי יהודה סולומון ודויד סווירסקי, עברה ללוס אנג'לס בשנת 2000 והוציאה אחד עשר אלבומים. לעיתים קרובות הם נחשבים לאחת הקבוצות הראשונות ששילבו מוזיקה יהודית עם מוזיקת רוק, שכן אלמנטים של רוק אלטרנטיבי, פולק, פאנק ורגאיי מופיעים בשיריהם.
היסטוריה
מאז, הלהקה הופיעה בפסטיבלי מוזיקה והופעות שונות ברחבי העולם. פרויקטים בהם השתתפה הלהקה כוללים את The Wake Up Tour (פרויקט התחדשות יהודית בצפון אמריקה) ומסיבות בלוק ישראליות, שאורגנו כדי להגביר את המודעות לישראל וליהדות. כיום, כשבסיסה בלוס אנג'לס, הלהקה ממשיכה להופיע ברחבי ארצות הברית והעולם. הם ידועים בשל השתתפותם בפסקול של סרטונים רבים של המוסד "נפש בנפש".
ביקורת
מבקר המוזיקה נתנאל לייפר העניק ביקורת חיובית לכמה מאלבומי הלהקה:
ג'ורג' פלאצ'ק
קריירה אקדמית
פלאצ'ק השלים את לימודי הדוקטורט באוניברסיטת וינה, לאחר מכן השתתף במחקרים שונים באוניברסיטאות החשובות באירופה, באוטרכט חבר להנס קרמרס במשך 3 שנים, לאחר מכן שהה תקופה קצרה בלייפציג שם עבד עם פטר דביי וורנר הייזנברג, לאחר מכן שיתף פעולה במסגרת קבוצת חוקרים בהובלת אנריקו פרמי, בין השנים 1932 עד 1938 עבד בקופנהגן עם נילס בוהר, בזמן זה בילה תקופות באוניברסיטאות נוספות ברחבי העולם ובכללן באוניברסיטה העברית בירושלים שם הוצע לו להתמנות למשרת פרופסור לפיזיקה תאורטית.
The Saboteur (משחק וידאו)
משחקיות
המשחק הוא משחק אקשן והרפתקאות המתרחש בעולם פתוח ומשוחק מנקודת מבט של גוף שלישי (השחקן רואה את הדמות מאחורי גבה). השחקן יכול לחקור את פריז הכבושה, חלק מהאזורים הכפריים שבה וחלק קטן מגרמניה. אלמנט הצבע הוא אלמנט מפתח במשחק: אזורים שעליהם שולטים כוחות רבים של נאצים מאויירים בצבעי אפור, מלבד אישוני הדמויות, אורות הרחוב, דם, הסמל של המחתרת הצרפתית (צבוע בכחול) וחלק מהסמלים הגרמניים (צבועים באדום ועליהם צלב קרס). באזורים הכבושים ישנו מספר גדול של חיילים נאציים, מה שמקשה על השחקן להתגנב ולבצע פעולות בחשאי. על מנת "להעניק השראה" לתושבי האזור, על השחקן להחליש את הכוחות הנאציים השולטים על האזור. כתוצאה מכך, אזרחי האזור מתמלאים מחדש בתקווה והאזור מתמלא בצבעים רגילים. הנאצים באזור זה לא ייעלמו לחלוטין, אבל לשחקן תהיה אפשרות יותר גדולה לברוח מהם או להסתתר. בנוסף, החיילים הנאצים באזור ששוחרר לא יפטרלו באזור במספרים גדולים, אלא ירוכזו בבסיסים ובמגדלי תצפית מסביב. האנשים ששון שחרר ייקחו חלק פעיל בקרב. לדוגמה, אם שון נכנס לקטטה עם חייל נאצי באזור צבוע לחלוטין, המחתרת הצרפתית, המאקי ואפילו אזרחי פריז ייתערבו בקרב ויעזרו לשון.
דיאז (קומונה)
דיאז (בצרפתית: Dieuze, הגייה: /Di'euze/) היא קומונה במחוז מוזל שבחבל גראנד אסט בצפון-מזרח צרפת. בעבר הייתה שייכת לאזור גרמני שנקרא דוס (Duss).
הדירות
מחקר הדיר
מסדי הנתונים במחקרים מעין אלו הם גדולים מכדי לפרסמם במאמרים מדעיים. לצורך זה מוקמים מסדי נתונים מיוחדים, שהם לעיתים ציבוריים ופתוחים ברשת האינטרנט.
יחסי אוקראינה–עיראק
יחסי אוקראינה–עיראק הם יחסי החוץ בין עיראק ואוקראינה.
יחסים כלכליים
הבסיסים והפרמטרים של התפתחות היחסים בין אוקראינה לעיראק החדשה לעתיד הקרוב הוצגו בספטמבר 2004 במהלך ביקור העבודה של ראש ממשלת אוקראינה ויקטור ינוקוביץ' בעיראק. במהלך ביקור זה קבעו ראשי ממשלות אוקראינה ועיראק סדרי עדיפויות ויעדים ספציפיים לפיתוח שיתוף פעולה דו-צדדי לעתיד הקרוב.
שלד צירי
עצם הלשון
עצם הלשון (1)
החזה
כלוב בית החזה (Thoracic cage) (25)
הדלקה עושה מצווה
הַדְלָקַה עו֗שַׂה מִצְוָה הוא דין האומר שעיקר מצוות נר חנוכה היא ההדלקה - ולא ההנחה.
האומנם
פרקי השיר ותכניו
הבית השני ממשיך את השאלה, ושיאה של השאלה בסופו של הבית השלישי:
יצוגי השיר בתרבות
בסדרת הטלוויזיה "הבורר", בפרק האחרון של העונה השלישית, מושמע השיר בביצועו המחודש של שלומי סרנגה.
סרבנות מיסים
התנגדות למיסים היא סירוב לשלם מיסים מתוך התנגדות לממשלה שמטילה את המיסים (למשל, במקרה של שלטון זר), או למדיניות הממשלה, או התנגדות מוחלטת למיסים. סרבנות מיסים היא צורה של פעולה ישירה, ואם היא מפירה חוקים או תקנות שנוגעים למיסים, היא צורה של מרי אזרחי. דוגמאות למאבקים שכללו סרבנות מיסים הן צעדת המלח שהוביל מוהנדס קרמצ'נד גנדי, ומאבקים מסוימים למען זכות בחירה לנשים.
היסטוריה
הצורות העתיקות והנפוצות ביותר של מיסים היו הקורווה והמעשר כספים, שתיהן היו קיימות מראשית הציוויליזציה. הקורווה היו עבודות כפייה שהוטלו מטעם המדינה על איכרים שהיו עניים מדי מכדי לשלם מיסים ("עבודה" בספרות מצרים העתיקה היא מילה נרדפת למיסים).
קבוצות הבחירה של המחנות העולים
היסטוריה
תחילתה של התנועה בחטיבת בני הקיבוצים של הנוער העובד והלומד בתק"ם בשנת 1986. קבוצות הבחירה היו קבוצות של בני נוער מקיבוצי התק"ם שנפגשו אחת לחודש לסוף שבוע של פעילות מודרכת, ובחופשים למפגשים ארוכים יותר שחלקם משותפים לכלל התנועה. השם "קבוצות הבחירה" נבע מכך שההשתתפות בפעילותן הייתה מתוך בחירה, ולא מתוך חובה, כפי שהייתה כלל הפעילות בחטיבת בני התק"ם. בגלל צורת הפעילות ראתה עצמה תנועת קבוצות הבחירה תנועת נוער "אמיתית" שתכניה לא נקבעים מראש על ידי אנשים מבוגרים. הקבוצות הרבו לעסוק בנושאי החברה הישראלית והתנועה הקיבוצית וביצעו פרויקטים מעשיים שונים על פי בחירתן. חלק מהקבוצות המשיכו יחד לשנת שירות, לגרעיני נח"ל ולחיים משותפים אחרי הצבא.
בשנת 2007 הכריזו בוגרי התנועה על הקמת קיבוץ עירוני, שנקרא באופן בלתי רשמי "נעמה", לפי ראשי התיבות של הערים נצרת עלית ומגדל העמק. בשנת 2012 נרשמו חברי הקיבוץ העירוני אצל רשם האגודות כקיבוץ משעול. נכון לאוגוסט 2012 מונה קיבוץ משעול כ-80 חברים ו-40 ילדים החיים ב-8 קבוצות.
Windows Server
Windows Server 2003
ב-24 באפריל 2003 הוכרזה מערכת הפעלה נוספת לשוק העסקי ושמה Windows 2003 Server. מערכת הפעלה זו יועדה להיות היורשת של Windows 2000 Server, שהייתה הגרסה האחרונה באותה תקופה לשרתים. קיימות בשוק שבע גרסאות שונות למערכת זו.
Windows Server 2022
הגרסה שוחררה בתאריך 18 באוגוסט 2021 ולה 3 גרסאות - Datacenter, Standard ו - Essentials. ישנם מספר חידושים לגרסה זו כאשר העיקריים הם תמיכה בAzure היברידי וכמו כן ממשק ניהול בעל תכונות חדשות.
וסט קריביאן איירווייז
החברה החלה את פעילותה בשנת 1998, ב-16 באוגוסט 2005 התרסקה טיסה 708 של וסט קריביאן איירווייז, 160 נוסעים ואנשי צוות נספו באסון. בעקבות האסון וחקירת הרשויות שבעקבותיו, חדלה החברה מלהתקיים.
הסייח הכסוף
עלילה
טאורה הסייח הכסוף, הוא בנו של יאראמן, מנהיג עדר הסוסים בארץ אשדות המים. סוס רשע בשם ברולגה הרג את יאראמן, עקב כך פוצל העדר לשניים, העדר של ברולגה והעדר של טאורה. טאורה גדל להיות סוס פיקח ואמיץ ולבסוף מביס את ברולגה המזדקן בקרב על ראשות עדר הסוסים.
פלישה סודית
ביבליוגרפיה
{|
ברנוב (פרובינציית לובלין)
יהודי ברנוב
עם הכיבוש הגרמני של האזור במלחמת העולם השנייה הוקם בכפר גטו בשנת 1942, ולאחר זמן לא רב הועברו כל יושביו למחנה ההשמדה סוביבור.
רעב
רקע פיזיולוגי
קרקורי בטן הם תופעה אופיינית לרעב. את תחושת הרעב גורמים חיישנים לרמת הגלוקוז הנמצאים במוח (הגלוקוז הוא ספק האנרגיה הראשון במעלה למוח), וניתן להפעילם במעבדה גם ללא רעב אמיתי. גם למעיים ולבטן יש תפקיד בתחושת הרעב, ותפקיד בלעדי בתחושת השובע. חיישני בטן ומעיים מעבירים אותות מתאימים למוח בעת שובע, וכך גם הכבד. משום שמקור תחושת השובע אינו במוח, אין היא קשורה בהכרח לגלוקוז, אלא לרכיבי מזון שונים.
עם זאת, אין לראות את ההיפותלמוס כ"אזור רעב" אחד ויחיד, אלא כמנגנון כוונון למערכות עצביות אחרות אשר גורמות יחדיו לתחושת הרעב, בהן חשובה במיוחד המערכת הדופמינית.